Ko atýpe oîkuri heta mbo’ehára San Lorenzo ha ijereregua oñembojava’ekue oñembokatupyryve haĝua. Temimbo’ekuéra ISL-pegua ohechaukákuri mbo’eharakuérape mba’eichaitépa ojepuruva’erâ ñoha’ânga aporeko oñembo’e haĝua ñe’ê taha’e Guarani, castellano térâ ambuéva; upevarâ, ha’ekuéra ojapókuri peteî ñoha’ânga hérava “Yvakuéra ñembosarái”, ohaiva’ekue Mbo’ehára María Cristina Invernizzi de Santos. Upe rire umi mbo’ehára, ohechauka haĝua oikûmbyhague upe aporeko, oñembyatýkuri atymimíme ha ojapo hikuái ñoha’ânga mbykýva. Opavavénte ohecharamo ha omomba’eguasu ñoha’ânga puru tekombo’épe.